Den Vest-Sjællandske Avis, 1830-02-23
J dette, som i alle andre Tilfælde af offentlig Vigtighed, fordrer Politiken, at den offentlige Villies fri Yttringer finde saa faa Hindringer som mueligt. Derfor lader os forsøge, at rette (amendvort System saaledes, at det høieste Embede i Staten, ikke kan overdrages til nogen Borger, uden i Følge en tydelig Yttring af Majoritetens Villie. Jeg foreslaaer derfor en Rettelse (amendment) i vor Constitution, der har til Hensigt, at forebygge al Mellemvirkning ved Valget af en Vicepræsident. Valgmaa den kan bestemmes saaledes, at enhver Stat betrygges sin relative Jndflydelse, ved Valget; skulde det første Valg ikke føre til noget Resultat, saa kan det andet indskrænkes til et Valg imellem begge de meest qvalificerede Candidater. J Forbindelse med et saadant Amendement synes det raadeligt, at indskrænke det høieste Øvrighedsembedes Varighed til en Termin af fire eller fem Aar. Skulde dette forslag ikke antages, saa synes det Spørgsmaal at fortiene nøiere Overveielse, om Repræsentanterne paa en Congres, hvorpaa et saadant Valg afgiøres, udelukkes fra Statsembeder. Saalænge Kongres Medlemmerne, ifølge Statsforfatningen, kunne vælges til vigtige og fordeelagtige Embeder, vil det, selv med den samvittighedsfuldeste hengivenhed til Ret og Pligt, vorde Skik, til saadanne Embeder fortrinligen at vælge dem, om hvilke man troer, at de fortrinligen bør vælges til disse Embeder, fordi man troer dem qvalificerede meere dertil end de øvrige Borgere; men vor Regierings Reenhed vilde ufeilbarligen fremmes, dersom hine Repræsentanter udelukkedes fra alle de Embeder, der bortgives af den Præsident, paa hvis Valg de have havt en virksom officiel Jndflydelse. Dog kunde Dommerembedets Natur, og Nødvendigheden af at betrygge Cabinettet og de høieste diplomatiske Poster Mænd af udmærket Talenter og moden politisk Erfaring, maaskee giøre en Undtagelse i Henseende til hiin Udelukkelse. Der gives maaskee kun faa Mennesker, der en Tidlang kunne være i Besiddelse af høiere Embeds autoritet, uden meer eller mindre at udsættes foren Jndflydelse, der er deres offentlige Pligters Opfyldelse ugunstig. Deres Retsindighed kan maaskee udholde Fristelser, naar uværdige Forslag umiddelbart giøres dem selv; men ikkun alt for let vænne de sig til at betragte den offentlige Interesse med Ligegyldighed, og taale en Adfærd, der maa oprøre enhver Mand, som ei er vant dertil Embedet holde de for et Slags Eiendom, og Regieringen snarere for et Middel til at fremme individuelle Jnteresser end for et Nedskab, der ene og allene ere bestemt for Folkets Tieneste. Nogle Embedsmænds Bestikkelighed, andres forvendte Grundsætninger og Tænkemaade, bortlede saaledes Regieringen fra dens lovmæssige Formaal, og forvandle den til en Maskine, der fremmer Enkeltes Jnteresse paa Manges Bekostning. Alle offentlige Embedsmænds Pligter ere, eller kunne i det mindste være saa klart bestemte og saa simple, at forstandige Mænd inden føie Tid kunne forskaffe sig de til deres Opfyldelse fornødne Egenskaber; og jeg troer fuldt og fast, at der tabes meer ved at beholde Embedsmænd lang Tid i deres Embeder end i Almindelighed kan vindes ved deres Erfaring. - Jeg underkaster derfor det Spørgsmaal Deres Omdømme, om Regieringens Virksomhed ikke vilde fremmes, Embedsiver og Embedsredelighed ikke bedre betrygge Samfundet, dersom den Lov, der indskrænker enkelte Embeders Varighed til flere Aar, faaer en almindelig Udstrækning? J et Land, som vort, i hvilket Embeder blot ere oprettede for Folkets Vel, har den Ene ikke meer bestemt Ret til Embede end den Anden. Embeder ere ikke oprettede til Enkeltes Fordeel paa det Heles Bekostning. Den Ansatte fik Embedet for den offentlige Jnteresses Skyld, kræver denne nu hans Bortfiernelse, saa bør den ikke vige for nogensomhelst privat Jnteresse. Folket, ikkun Folket, har Ret til at beklage sig, naar en uduelig Embedsmand foretrækkes den dueligere. Den afskedigede Embedsmand har de samme Midler til at ernære sig som de mange Millioner eie, der aldrig havde Embede. - Denne her af mig foreslagne Jndskrænkning vilde ophæve den vrange Forestilling om Eiendomsret, der nu almindeligen er forbunden med et Embede. (Fortsættes.